**Zmena**

**výzvy na predkladanie žiadostí o poskytnutie prostriedkov mechanizmu na podporu obnovy a odolnosti**

**Vykonávateľ: Ministerstvo zdravotníctva Slovenskej republiky**

**Názov výzvy: „Výzva na financovanie malých investičných projektov na podporu výstavby a rekonštrukcie nemocníc za účelom zlepšenia kvality a efektívnosti ústavnej zdravotnej starostlivosti“**

**Kód výzvy: 11I02-21-V10**

**Komponent**: 11\_Moderná a dostupná zdravotná starostlivosť

**Názov investície**: 2\_Nová sieť nemocníc – výstavba, rekonštrukcie a vybavenie

**Schéma pomoci:** Schéma štátnej pomoci pre investície do nemocníc a hospicov, zariadení ústavnej zdravotnej starostlivosti, z prostriedkov Plánu obnovy a odolnosti SR. Schéma štátnej pomoci vo forme náhrady za služby všeobecného hospodárskeho záujmu č. ŠP SVHZ – 2/2022

**Zdroj financovania:** Plán obnovy a odolnosti Slovenskej republiky v súlade so zákonom   
č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov

V Bratislave, dňa 28.02.2023

Ministerstvo zdravotníctva SR (ďalej len „MZ SR“) ako vykonávateľ na svojom webovom sídle zverejnil dňa 21.12.2022 v Komponente 11 Moderná a dostupná zdravotná starostlivosť výzvu s názvom „Výzva na financovanie malých investičných projektov na podporu výstavby a rekonštrukcie nemocníc za účelom zlepšenia kvality a efektívnosti ústavnej zdravotnej starostlivosti“ a s kódom 11I02-21-V10, ktorej neoddeliteľnou súčasťou je aj príloha č. 04 Kritéria posúdenia ŽoPPM.

Na základe usmernenia z Národnej implementačnej a koordinačnej autority ohľadom revízie CID cieľa v rámci tejto investície nastala zmena výzvy, ktorá sa týka predovšetkým odstránenia podmienky pre dosiahnutie energetickej úspory pri rekonštrukciách stavieb. Uvedená zmena vo vzťahu k žiadateľovi nemá žiaden vplyv na následné posudzovanie doteraz došlých ŽoPPM. Ostatné náležitosti výzvy ostávajú nezmenené.

**Kritériá posúdenia žiadosti o poskytnutie prostriedkov mechanizmu**

Znenie textu v časti b) Kritériá, ktoré sa posudzujú pri posudzovaní ŽoPPM

2. Podmienka energetickej náročnosti budovy:

Posudzuje sa, či projekt spĺňa požiadavky energetickej efektívnosti budov uplatňovaných pre sektor verejných budov v zmysle Plánu obnovy a odolnosti. Podmienka šetrenia primárnej energie je v Pláne obnovy a odolnosti definovaná ako:

* 1. *novostavby: Hodnota globálneho ukazovateľa primárnej energie budovy pre projekty novostavieb v rámci investícií, ktoré sú označené intervenčnou oblasťou 025ter, musí byť aspoň o 20 % nižšia ako hodnota globálneho ukazovateľa primárnej energie hornej hranice energetickej triedy A0 pre danú kategóriu budovy*
  2. *rekonštrukcie: aktuálny stav (potvrdený energetickým certifikátom) mínus 30%. Plnenie požiadavky úspory primárnej energie bude preukázané porovnaním hodnoty existujúceho stavu pred realizáciou projektu a nového stavu po realizácii projektu.*

*Spôsob overenia kritéria:*

a) prostredníctvom údajov a informácii doručených žiadateľom. Posudzuje sa súlad so zákonom č. 555/2005 Z. z. o energetickej hospodárnosti budov v znení neskorších predpisov.

b) energetický certifikát budovy podľa § 7 zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov. Zároveň popíše spôsob, ktorým dosiahne požadovanú úsporu primárnej energie na úrovni 30%.

4. Oprávnenosť aktivít projektu:

Overuje sa oprávnenosť projektu z pohľadu oprávnených aktivít: t. j.:

a) rekonštrukcia a modernizácia stavieb

b) prístavba, nadstavba, stavebné úpravy a rekonštrukcia vnútorných a vonkajších priestorov existujúcich stavebných objektov

c) zabezpečenie materiálno-technického vybavenia

d) dodávka zdravotníckej techniky, zariadenia a vybavenia

e) budovanie a modernizácia IKT infraštruktúry vrátane vybavenia vysokorýchlostným internetovým

pripojením a nákupu softvérového vybavenia,

f) opatrenia na zvýšenie energetickej hospodárnosti budov.

**Typ aktivity a)** nie je možné realizovať ako samostatný/jediný typ, ale minimálne v kombinácii s typom aktivity f).

**Typ aktivity b)** nie je možné realizovať ako samostatný/jediný typ, ale minimálne v kombinácii s typom aktivity f).

**Typ aktivity c), d), e), f)** nie je možné realizovať ako samostatný/jediný typ ale len v kombinácii s typom aktivity a) alebo b).

Žiadateľ je povinný si vybrať z aktivít a)/b).

sa v celom rozsahu ruší a nahrádza sa novým znením, ktoré znie nasledovne:

2. Podmienka energetickej náročnosti budovy:

Posudzuje sa, či projekt spĺňa požiadavky energetickej efektívnosti budov uplatňovaných pre sektor verejných budov v zmysle Plánu obnovy a odolnosti. Podmienka šetrenia primárnej energie je v Pláne obnovy a odolnosti definovaná ako:

*Novostavby: Hodnota globálneho ukazovateľa primárnej energie budovy pre projekty novostavieb v rámci investícií, ktoré sú označené intervenčnou oblasťou 025ter, musí byť aspoň o 20 % nižšia ako hodnota globálneho ukazovateľa primárnej energie hornej hranice energetickej triedy A0 pre danú kategóriu budovy*

*Spôsob overenia kritéria:*

Prostredníctvom údajov a informácii doručených žiadateľom. Posudzuje sa súlad so zákonom č. 555/2005 Z. z. o energetickej hospodárnosti budov v znení neskorších predpisov.

4. Oprávnenosť aktivít projektu:

Overuje sa oprávnenosť projektu z pohľadu oprávnených aktivít: t. j.:

a) realizácia nových stavieb

b) rekonštrukcia a modernizácia stavieb

c) prístavba, nadstavba, stavebné úpravy a rekonštrukcia vnútorných a vonkajších priestorov existujúcich stavebných objektov

d) zabezpečenie materiálno-technického vybavenia

e) dodávka zdravotníckej techniky, zariadenia a vybavenia

f) budovanie a modernizácia IKT infraštruktúry vrátane vybavenia vysokorýchlostným internetovým

pripojením a nákupu softvérového vybavenia,

g) opatrenia na zvýšenie energetickej hospodárnosti budov.

**Typ aktivity a)** nie je možné realizovať ako samostatný/jediný typ, ale minimálne v kombinácii s typom aktivity g).

**Typ aktivity d), e), f), g)** nie je možné realizovať ako samostatný/jediný typ ale len v kombinácii s typom aktivity a) alebo b) alebo c).

Žiadateľ je povinný si vybrať z aktivít a)/b)/c).